बास्केटबलमा आर्मी र टाइम्स भिड्ने
आर्मी र टाइम्स बुधबार टेण्डी शेर्पा स्मृति खुला बास्केटबल प्रतियोगिताको पुरुषतर्फ फाइनल पुगेका छन् ।

त्रिपुरेश्वरस्थित राखेप कभर्डहलमा पहिलो सेमिफाइनलमा आर्मीले रोयल बास्केटबल एकेडेमीलाई ८२–७३ स्कोरले पराजित गर्‍यो ।
काठमाडौँ — आर्मी र टाइम्स बुधबार टेण्डी शेर्पा स्मृति खुला बास्केटबल प्रतियोगिताको पुरुषतर्फ फाइनल पुगेका छन् ।त्रिपुरेश्वरस्थित राखेप कभर्डहलमा पहिलो सेमिफाइनलमा आर्मीले रोयल बास्केटबल एकेडेमीलाई ८२–७३ स्कोरले पराजित गर्‍यो ।आर्मीको जितमा रोबिन खत्रीले १७ स्कोर जोडे । रोयलका निकेश मगरले २५ स्कोर गरे । तर, टिमलाई जितनिम्ति पर्याप्त भएन ।आर्मीले सुरुका तीन क्वाटरमा २१–१८, २४–१३ र १९–१६ को अग्रता लिँदै जित आधार खडा गरेको थियो । चौथो क्वाटरमा आर्मी १८–२६ ले पछि परे पनि जितका लागि बाधक भएन ।हारले रोयल दोहोरो फाइनल खेल्नबाट वञ्चित भयो । महिलाको राउन्ड रोबिन लिगमा भने रोयल विजेता बन्दै फाइनल पुगिसकेको छ । रोयलले नेपाल पुलिससँग बिहीबार उपाधि भिडन्त गर्नेछ ।पुरुषतर्फ अर्को सेमिफाइनलमा विजय बुर्जाले २५ स्कोरप्रेरित टाइम्सले गोल्डेनगेटलाई ८४–६७ ले हरायो । चौथो क्वाटर २०–२० को बराबरीमा टुंगियो भने बाँकीमा टाइम्सले अग्रता बनाएको थियो । टाइम्सले २३–१४, २३–१९ र १८–१४ को अग्रता लिएको हो ।महिलातर्फ राउन्ड रोबिन लिगको अन्तिम खेलमा रूपन्देहीले कीर्तिपुरलाई ४५–४१ ले हरायो । रूपन्देहीको जितमा दीपिका गुरुङले २२ स्कोर गरिन् । कीर्तिपुरबाट प्रजिता कार्कीले १५ स्कोर जोडिन् । पाँच टिममा रूपन्देही चौथो भयो । पराजित कीर्तिपुर पुछार र ललितपुर हाइ तेस्रो स्थानमा रहे ।हालै निधन भएका नेपाल बास्केटबल संघका अध्यक्ष टेण्डी शेर्पाको स्मृतिमा भएको प्रतियोगिताको फाइनल बिहीबार हुनेछ ।